**O S N O V N A Š K O L A**

**„T R S T E N I K“**

**Split, Dinka Šimunovića 22**

**IZVJEŠĆE NA KRAJU**

**ŠKOLSKE GODINE 2012./13.**

**Klasa: 602-02/13-01/89**

**Urbroj: 2181-61-01-13-1**

**Split, 30. rujna 2013.**

**SADRŽAJ:**

1. UVJETI RADA
2. Obilježja školskog prostora
3. Materijalni uvjeti
4. Učiteljski kadar i ostali djelatnici
5. ORGANIZACIJA RADA
6. Podaci o učenicima, razrednim odjelima i organizaciji nastave
7. Godišnji kalendar rada
8. KULTURNA I JAVNA DJELATNOST
9. ZDRAVSTVENO-SOCIJALNA I EKOLOŠKA ZAŠTITA UČENIKA
10. INTERNO STRUČNO USAVRŠAVANJE
11. RAD STRUČNIH ORGANA, STRUČNIH SURADNIKA I ORGANA UPRAVLJANJA
12. Rad učiteljskog vijeća
13. Rad razrednih vijeća
14. Rad razrednika
15. Rad stručnih suradnika
16. Rad školskog odbora i zajednice doma i škole
17. Rad tajništva i administrativno-tehničke službe
18. Rad ravnatelja
19. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA
20. Pristup planiranju i programiranju svih oblika nastavnog plana i programa
21. Realizacija nastavnog plana i programa
22. Rad i postignuća u redovnoj i izbornoj nastavi
23. Rad i postignuća u dodatnom radu i radu s darovitim učenicima
24. Rad s učenicima koji rade po prilagođenom programu i dopunskoj nastavi
25. Realizacija plana izvanučioničke nastave
26. Rad i postignuća u izvannastavnim i izvanškolskim aktivnostima
27. PRIJELOG MJERA ZA STVARANJE ADEKVATNIJIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA

1. **UVJETI RADA**
2. **Obilježja školskog područja**

Osnovna škola „Trstenik” - Split obuhvaća upisno područje gradskog kotara Trstenik. Obzirom da susjedni gradski kotarevi Žnjan i Pazdigrad nemaju izgrađenu osnovnu školu učenici s tih područja nastavu pohađaju dijelom u našoj, dijelom u školi Metrojak. Za učenike iz tih kotareva organiziran je gradski školski prijevoz.

Zgrada škole je izgrađena i useljena 1978. godine na parceli od 1ha 31 a i 57m. U dijelu oko školskog područja su obiteljski stambeni objekti i objekti društvene izgradnje. U novije vrijeme dio gradskog kotara je usmjeren na stambenu izgradnju od turističkog interesa (blizina nove plaže Žnjan) i za predpostaviti je da će se interesi žitelja upisnog područja škole usmjeravati u tom smjeru. Škola se nalazi na mjestu gdje je prometna povezanost gradskim prijevozom dobra.

Dodatnim ulaganjem sredstava Grada Splita, a na traženje škole, napravljen je korak naprijed u osiguravanju školskog područja postavljanjem zaštitne ograde na južnom i dijelu zapadnog područja te školskom dvorištu. Također, u školskom dvorištu postavljene su klupice te koševi za otpatke. Tijekom ove školske godine natavili smo, uz potporu Grada Splita, sa ograđivanjem školskog prostora koji je još uvijek neograđen.

Unutar škole postoji vrt u kojem je nekada rastao veliki čempres koji je uništavao školski prostor. Čempres je uklonjen, a taj smo vrt oplemenili novim sadnicama živice, dvjema stablašicama i posijanom travicom. Naš se školski cvjetni vrt uređuje uz pomoć školske grupe mladih vrtlara.

Veliki problem školi predstavlja neuređeno područje sa sjeverne strane škole. To je strma kosina zarasla u šikaru koju nije moguće ručno urediti nego je potrebna projektna dokumentacija i strojna obrada terena.

1. **Materijalni uvjeti**

Škola raspolaže sa 17 učionica, 2 specijalizirane-prakitkum-(biologija i kemija), 1 specijalizirane radionice za fiziku i tehničku kulturu, jednu učionicu za informatiku, 14 kabineta, knjižnicom, zbornicom, 6 prostrija za upravno i tehničko osoblje, 5 sanitarnih čvorova, 7 hodnika, 3 stubišta, kotlovnicom za centralno grijanje, atrijem – sveukupno 3150m2 površine i dvoranu za tjelesnu i zdravstvenu kulturu (1106 m2)- sveukupno cca 4256 m2 površine.

Rebalansom gradskog proračuna u 12. mj. 2012. godine školama u vlasništvu Grada Splita smanjena su sredstva za materijalne troškove za 30% na godišnjoj razini. U studenom 2012. godine napravili smo i rebalans naših sredstava tj. troškova po stavkama koji smo morali umanjiti za navedeni postotak. Sa sredstvima koja su nam ostala teško uspijevamo pokriti izdatke koje škola ima pa su veća ulaganja u funkcionlnom ili estetskom smislu dovedena na minimum.

U krilu zgrade u kojoj se nalaze učionice razredne nastave obavljenji su radovi bojanja triju učionica na katu (u cijelosti) te u triju učionica u prizemlju (djelomično). U predmetnoj nastavi obavljeni su radovi bojanja jedne učionice (u cijelosti) te stubišta i hodnika na katu.

Uz suglasnost i finsncijsku potporu Grada Splita postavljeni su rukohvati uz sva stepeništa u školi te radovi na sanaciji hidroizolacije nad dvoranom i pripadajućim hodnicima.

Knjižnica se redovito obnavlja novim naslovima. Primamo stručnu periodiku za nastavnike kao i literaturu za učenike. Obavljen i je i otpis fonda školske knjižnice, a u planu je i obnova knjižničkog fonda.

Prema traženju nastavnika, a prema mogućnostima škole redovito se nabavlja didaktički materijal i oprema kako bi učenicima pružili što bolje obrazovanje.

1. **Učiteljski kadar i ostali zaposlenici**

Stručna zastupljenost kadrovima je potpuna. U školi pored stručnog suradnika pedagoga s punim radnim vremenom stručnu službu čine defektolog-socijalni pedagog i psiholog na pola radnog vremena.

Kvalifikacijska struktura zaposlenih:

Mr.sc. = 1 VSS = 34 VŠS = 8

SSS = 4 KV = 1 NKV = 3

ukupno 51 zaposlenih

1 učitelj ima status učitelja savjetnika, a 11 učitelja mentora.

Ove školske godine škola je imala 1 učitelja pripravnika. Tijekom cijele godine ravnateljica i pedagoginja pratile su rad pripravnice kao i rad svih učitelja.

1. **ORGANIZACIJA RADA**
2. **Podaci o učenicima, razrednim odjelima i organizaciji nastave**

|  |  |  |  |  |  |  |
| --- | --- | --- | --- | --- | --- | --- |
| Obilježje | Razredna nastava | | Predmetna nastava | | UKUPNO | |
| Učenika | Odjela | Učenika | Odjela | Učenika | Odjela |
| Matična škola: | 301 | 13 | 272 | 11 | 573 | 25 |

Posebni razredni odjel za učenike koji se školuju po članku 7. pohađalo je 5 učenika, od toga 2 učenika iz drugih škola.

|  |  |  |  |
| --- | --- | --- | --- |
|  | **A. smjena** | **B. smjena** | **B. smjena** |
| **Razredna nastava** | ***1.a,b,c, 3. a,b,c*** | ***1.d 2.a,b,c 4.a,b,c*** | ***8. razreda OŠ Pujanki*** |
| **Predmetna nastava** | ***5.a,b,c 6.a,b,c 7.a,b 8.a,b,c*** |  |  |

Drugu godinu za redom učenici Osnovnoe škole Pujanki pohađaju nastavu u našoj školi.

Temeljem odluke Grada Splita te rješenjem MZOŠ o nastavku rada OŠ Pujanki u promjenjenim uvjetima došlo je do izmjene organizacije rada i u našoj školi pa su svi razredi predmetne nastave u jednoj smjeni, dok je razredna nastava i dalje podijeljena u dvije smjene. Obje smjene su mijenjale turnuse po tjednima. Posebna odgojno-obrazovna skupina nastavu ima uvijek u jutarnjoj smjeni.

U smjeni B bilo je 7 razrednih odjela razredne nastave OŠ Trsetnik te 8 razrednih odjela OŠ Pujanki koji su koristili učionice predmetne nastave (prizemlje: učionica engleski 2, hrvatski jezik 1 i 2; kat: povijest, geografija, vjeronauk, matematika, kemija).

Voditelj smjene je Tonkica Maras - učitelj tehničke kulture i informatike.

1. **Godišnji kalendar rada škole**

Nastava je u prvom polugodištu počela 3. rujna 2012., a završila 21. prosinca 2012. god. U drugom polugodištu nastava je započela 14. siječnja 2013., a završila 14. lipnja 2013. Tijekom nastavne godine ostvareno je 176 nastavnih dana.

1. **KULTURNA I JAVNA DJELATNOST ŠKOLE**

Ostvareni su mnogobrojni oblici kulturne i javne djelatnosti naših učenika i djelatnika. Surađivali smo s užom i širom društvenom sredinom. Primjerno su obilježeni svi važni nadnevci - državni i vjerski blagdani. Organizirane su izložbe, priredbe, posjeti, gostovanja i dr. Početkom mjeseca rujna djelatnici MUP-a održali su predavanje za prvašiće pod nazivom „Što znam i kako se ponašam u prometu”. Projektnim danima obilježili smo Dane zahvalnosti za plodove zemlje. KUD „Jedinstvo” održava besplatne sate pjevanja i folklora. Učenici i nastavnici sudjelovali su u humanitarnim akcijama te na taj načim pomogli učenicima naše škole, ali i onima koji to nisu. Roditeljima je bio ponuđen projekt odgovornog roditeljstva u suradnji sa Obiteljskim centrom. Prvašići su učili o zdravom načinu prehrane kroz projekt Kulinarske akademije. Tradicionalno već treću godinu za redom oformljena je skupina vršnjačke podrške u sklopu Unicef-ovog projekta „Stop nasilju”.

Učenici su predstavljali školu na Festivalu matematike i na natjecanju Klokan bez granica i KIDS@mic-u (IV.kampu informatike).

Odazvali smo se akciji čišćenja okoliša škole Zelena Čistka.

Prigodno su obilježeni: Dan DUZS posjetom Centru 112, Dan sjećanja na žrtve Vukovara, Dan svih svetih, blagdan svetog Nikole, Božić, Dan sjećanja na holokaust (povijest), Valentinovo, maskembal, Dan grada Splita.

Drugu godinu za redom put bili smo domaćini Županijskom natjecanju iz hrvatskog jezika.

Započeli smo suradnju sa Gradskom knjižnicom Marko Marulić – odjel Trstenik na način da su učenici nižih razreda izlagali svoje literarne i likovne radove u navedenoj knjižnici i svojim nastupima sudjelovali u obilježavanju prigodnih nadnevaka.

U organizaciji Produkcije Z učenici su pogledali gostujuću predstavu. Ove godine nismo ugostili ni jednog spisatelja ili spisateljicu.

Manifestacija koja objedini sve uspjehe, sva postignuća, sav uloženi trud i rad svakako je obilježavanje Dana škole - Otvoreni dani škole. Započeli smo otvaranjem likovne izložbe učeničkih radova u atriju škole i dijelu zgrade u kojem se nalazi razredna natava, nastavili sa književnom večeri, zatim večeri prirodoslovlja nakon koje je uslijedila izložba učeničkih uradaka sa izborne i dodatne natave te power point prezentacije učenika sa izvođenjem laboratorijskih i fizikalnih vježbi i pokusa. Nakon 7 dana izložba je preseljena u prostorije Gradske knjižnice Marko Marulić na Trsteniku. Dodijeljena je nagrada najboljim učenicima škole – učeniku godine kao i još petorici učenika koji su se istaknuli u radu i postigli vrhunske rezultate kojima su predstavili svoj rad, ali i rad škole.

U dane škole uključio se 3. godinu za redom i Gradski kotar „Trstenik” koji prigodnim darovima nagradi učenike koji su svojim uspjehom na polju sporta, glazbe ili neke druge izvanškolske aktivnosti doprinijeli ugledu našeg kotara i škole.

1. **ZDRAVSTVENO SOCIJALNA I EKOLOŠKA ZAŠTITA UČENIKA**

U predviđenom programu rada Zavoda za javno zdravstvo županije Splitsko-dalmatinske organizirano je cijelpljenje učenika, sistematski pregledi učenika 5. i 8. razreda, sistematski pregledi pri upisu u 1. razred, skrining pregledi za učenike 3. i 6. razreda, predavanje o zdravstvenom odgoju.

Prehrana u školi (učeničke marende) organizirana je preko „Bobis-a”. Grad Split je financirao besplatno primanje marendi za učenike slabijeg imovnog stanja kao i za obitelji sa 4 i više djece.

Obavljen je nadzor nad zaštitom pučanstva od zaraznih bolesti od strane sanitarne inspekcije kojeg je škola u cjelosti zadovoljila.

1. **INTERNO STRUČNO USAVRŠAVANJE**

Individualno stručno usavršavanje (praćenje stručne, didaktičke i metodičke kao i pedagoške literature) svaki učitelj je ostvario tijekom nastavne godine. Rad stručnih aktiva kako razredne tako i predmetne nastave je redovit, a realizira se prema potrebi odnosno na početku i kraju svakog polugodišta. Stručni aktivi su se bavili pitanjima metodičkog izvođenja predmetnih sadržaja u nastavi, formiranja zajedničkog stava prilikom praćenja napredovanja učenika te vrednovanja njihovih znanja i vještina, nabavke nastavnih sredstava, priručnika, obilježavanja pojedinih datuma, humanitarnim akcijama, planovima i programima, zaduženjima u nastavnom procesu, izvješćima sa seminara i dr.

1. Svi učitelji se usavršavaju na svjetovanjima koje organizira AZOO na lokalnoj razini, a na državnoj razini prema vlastitom izboru i prema financijskim mogućnostima.
2. Proveli smo treće po redu usavršavanje u informacijsko-komunikacijskoj tehnologiji Modul 3 u organizaciji CARNET-a.
3. Provedena je i obuka djelatnika potrebna za dobivanje certifikata Zaštite od požara i rada na siguran način.
4. **RAD STRUČNIH ORGANA UPRAVLJANJA, STRUČNIH SURADNIKA I ORGANA UPRAVLJANJA**
5. Ukupno je održano 16 sjednica Učiteljskog vijeća na kojim se raspravljalo o tekućoj problematici škole.
6. Razredno vijeća svakog razrednog odjela održalo je po 2 sjednice, osim u onim odjelima u kojima se ukazala potreba za češćim sastajanjima. Na sjednicama se raspravljalo o uspjehu učenika i dogovaralo o postupcima učitelja i stručne službe prema učenicima koji postižu slabiji uspjeh ili iskazuju neprihvatljive oblike ponašanja.
7. Rad razrednika odvijao se prema utvrđenom planu i programu rada razrednika te kurukulumskim aktivnostima.
8. Članove stručne službe čine pedagoginja na puno, te defektologinja i psiholog na pola radnog vremena. U svom radu pedagoginja je veliku pažnju posvećivala savjetodavnom radu s roditeljima, učenicima i učiteljima, radu s pripravnicima, studentima koji odrađuju studentsku praksu, ostvarivanju suradnje sa vanjskim suradnicima škole. Defektologinja je radila s učenicima koji imaju teškoće u svladavanju nastavnih sadržaja ili pokazuju oblike neprihvatljivog ponašanja, savjetovala učitelje i pomagala roditeljima učenika s teškoćama urazvoju . Psiholog je planirao i programirao rad, obavljao poslove u neposrednom pedagoškom radu, skrbio o identifikaciji i osiguravanju potrebnih mjera i oblika rada za djecu koja trebaju posebnu stručnu pomoć u očuvanju psihičkog zdravlja i poticanju razvoja. Članovi SRS surađuju s roditeljima i vanjskim institucijama.
9. Održano je 18 sjednica Školskog odbora na kojima se raspravljalo o kadrovskoim pitanjima i tekućoj problematici, a u skladu s nadležnostima utvrđenim Statutom škole i Godišnjim planom i programom. Na 5 sastanaka Vijeća roditelja roditelji su aktivno sudjelovali u pitanjima vezanim uz unapređenje odgojno-obrazovnog procesa i tekućoj problematici.
10. Administrativno tehnička služba svoj posao obavljaju prema planu rada. Normativna djelatnost škole usklađena je ili se usklađuje sa novim zakonskim propisima.
11. **REALIZACIJA NASTANOG PLANA I PROGRAMA – ANALIZA ODGOJNO-OBRAZOVNIH POSTIGNUĆA**
12. Planiranje i programiranje obavljeno je kvalitetno i u zadanim vremenskim okvirima.
13. Nastavni sadržaji prema nastavnom planu i programu su realizirani u potpunosti (uz minimalna dopuštena odstupanja). Učitelji su zajednički izrađivali godišnje planove i programe rada, usklađivali kriterije ocjenjivanja i vrednovanja, kriterije vladanja, dogovarali i usklađivali vremenik pisanih provjera.
14. Svi učenici su uspješno završili školsku godinu. Ukupno 15 učenika upućeno je na popravni ispit iz 3 predmeta (ukupno 18 negativnih ocjena). 14 učenika dobilo je pozivnu ocjenu na prvom ispitnom roku, a 1 učenika na drugom ispitnom roku.

Ukupni broj izostanaka iznosio je 22245 opravdanih i 115 neopravdanih sati.

U izbornu nastavu bilo je uključeno ukupno 923 učenika (mnogi uključeni u 2-3 grupe). U izbornu nastavu iz : - talijanskog jezika bilo je uključeno 165 učenika,

- vjeronauka 534 učenika

- informatike 142 učenika

- engleskog jezika 14 učenika

- fizike 33 učenika

- likovne kulture 35 učenika.

1. U dodatnoj nastavi sudjelovalo je 83 učenika razredne nastave i 157 učenika predmetne nastave u 30 skupina. Naši učenici sudjelovali su u svim natjecanjima na školskoj razini, a 63se plasiralo na županijsku razinu. Najbolji uspjeh postigi su učenici koji su se plasirali na državna natjecanja i to iz premeta engleski jezik, matematika i fizika (ukupno 4 učenika).
2. 3 učenika školovala su se po prilagođenom programu. U posebnom razrednom odjelu školovalo se 5 učenika. Dopunsku nastavu pohađalo je 55 učenika u razrednoj nastavi i 116 učenika u predmetnoj nastavi.
3. Svi učitelji u potpunosti su realizirali svoje planove vezane uz izvanučioničku nastavu planiranu Godišnjim planom i programom.
4. Tijekom godine bilo su aktivne 24 izvannastavne grupe sa 355 učenika koji su sudjelovali u svim školskim aktivnostima u okviru kojih su postizali zapažene rezultate.

Klubovi koji koriste školsku dvoranu uključuju velik broj naših učenika u izvanškolske aktivnosti.

1. **PRIJEDLOG MJERA ZA STVARANJE ADEKVATNIJIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA - zaključak**

U ovim izmijenjenim uvjetima u kojima ugošćujemo OŠ Pujanki naša škola ima manjak radnog prostora. Ove godine, zbog povećanja broja učenika, imali smo još jedan razredni odjel više tako da se broj razrednih odjela popeo na 26. U uvjetima kada predmetna nastava radi u jednoj smjeni zajedno sa dijelom razredne nastave, do čega je došlo zbog ugošćavanja OŠ Pujanki, učiteljima je jako teško uskladiti termine i prostor za izvođenje dodatne, dopunske nastave i izvannastavnih aktivnosti.

Uspjeh učenika u ovoj školskoj godini na razini je uspjeha prošlih školskih godina. Analizom rada i rezultata možemo biti zadovoljni no da bi rezultati rada bili još bolji treba i dalje razvijati i njegovati timski rad i suradnju među nastavnicima, stručnim suradnicima i učenicima, raditi na stvaranju pozitivnog ozračja koje će nas motivirati da prepoznamo korisnost svojih ostvarenja te tako uspješno napredovati prema cilju.

Budući da se ciljevi škole ostvaruju brojnim aktivnostima koje iziskuju materijalne troškove, treba ulagati u materijalnu osnovu rada: dopuniti školu potrebnom opremom, nastavnim sredstvima i pomagalima, stvarati otvorenu, suradničku i poticajnu kulturu i klimu te tako oblikovati strukturu škole koja će dovesti do uspješnog odvijanja odgojno-obrazovnog procesa no za to je zadužen Grad Split odnosno MZOS.

U planu je rješavanje problema slivnih voda oko dvorane, ali i sa krovišta školske zgrade kao i uređenje pokosa sa sjeverne strane školske zgrade koji se nije uredio prilikom izgradnje dvorane, a koji je zarastao u šikaru i predstavlja neuglednu površinu. Također, u planu je i izmjena postojećih lustera kvadratnom rasvjetom kao i spuštanje plafona u učionicama na katu kod kojih se toplina znatno gubi zbog iznimne visine (kosi krov). Potrebno je i postavljanje brisoleja duž južnog pročelja škole (nekada su postojali, ali su zbog dotrajalosti i opasnosti za učenike prije nekoliko godina skinuti no novi nikada nisu postavljeni).

**Zaključak**

U ovoj školskoj godini težili smo kvalitetnom poučavanju te radnom i misaonom aktiviranju učenika. Koristili smo se racionalnim i učinkovitim metodama rada sukladnim sadržajima i didaktičkim principima nastave, korelirali sadržaje srodnih predmeta. U odgojnom radu koristili smo poticajne pedagoške mjere, promicali vrijednost rada i tolerancije u međusobnim odnosima, promicali nenasilno rješavanje problema. Nastojali smo kod učenika razvijati odgovornost, samopouzdanje i empatiju te kulturne, emocionalne, moralne i socijalne vrijednosti.

To će nam biti cilj i ubuduće.

ravnateljica

Antonela Petrić, dipl.uč.